KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2011 M. VASARIO 18 D. SPRENDIMO NR. T-90 „DĖL KAUNO MIESTO SAVIVALDYBĖS GYVENTOJŲ MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO“ PAKEITIMO

2015 m. kovo 5 d.	Nr. T-105

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno miesto savivaldybės taryba n u s p r e n d ž i a:

Pakeisti Kauno miesto savivaldybės gyventojų mokėjimo už socialines paslaugas tvarkos aprašą, patvirtintą Kauno miesto savivaldybės tarybos 2011 m. vasario 18 d. sprendimu Nr. T-90 „Dėl Kauno miesto savivaldybės gyventojų mokėjimo už socialines paslaugas tvarkos aprašo patvirtinimo“:

1. Pakeisti 2 punktą ir jį išdėstyti taip:

„2. Aprašas (išskyrus IV skyrių) taikomas asmenims, deklaravusiems gyvenamąją vietą Kauno miesto savivaldybėje. Aprašas taikomas mokėjimui už tas socialines paslaugas, kurias planuoja, skiria, kurių poreikį asmeniui (šeimai) nustato Kauno miesto savivaldybė ir kurių teikimas finansuojamas iš Savivaldybės biudžeto ar Savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti. Už kitas privačiai ar papildomai asmens (šeimos) pageidavimu teikiamas socialines paslaugas (8, 9 ir 10 priedai) mokama paslaugas gaunančio asmens (jam atstovaujančio) ir socialinių paslaugų įstaigos tarpusavio susitarimu.“

2. Pakeisti 1 priedo 17 punktą ir jį išdėstyti taip:

„17.	Dienos socialinė globa dienos centre: informavimas, konsultavimas, tarpininkavimas ir atstovavimas, bendravimas, laisvalaikio organizavimas, maitinimo paslaugos, asmeninės higienos paslaugų organizavimas, pagalba rengiantis, maitinantis, prausiantis ir kt. pobūdžio pagalba, kasdienio gyvenimo įgūdžių ugdymas ir palaikymas, darbinių įgūdžių ugdymas, sveikatos priežiūros paslaugos ir kitos paslaugos, reikalingos asmeniui pagal savarankiškumo lygį (transporto paslaugos)	Kauno miesto socialinių paslaugų centras, Kauno Panemunės senelių namai	Pagal poreikį	Mėnuo	45,89 Eur ir 84,93 Eur asmenims, kuriems nustatytas nuolatinės slaugos poreikis, bet ne daugiau kaip numatyta Aprašo 6 skirsnyje“.

3. Pripažinti netekusiais galios 6 ir 7 priedus.

Savivaldybės meras	Andrius Kupčinskas